Pridjel Gornji

Pridjel Gornji je naseljeno mjesto u gradu Doboju, Bosna i Hercegovina. Naselje Pridjel Gornji se nalazi u predgrađu Doboja uz obale rijeke Bosne. U periodu rata 1991. godine zajedničko naselje Pridjel je brojalo 1.247 stanovnika. Sadašnje naselje Pridjel Gornji broji 950 stanovnika.

 Historija 
Njegovo najstarije, izgleda i izvorno ime, kako to bilježe prvi turski defteri sa početka 16. vijeka, glasi Pridol. U ovom obliku ime sa rijetkom preciznošću objašnjava i položaj i prirodnu lokaciju ovog naselja na granici između visije Ozrena i prostrane ravnice što je stvaraju dolina rijeke Bosne, jako proširena oko Doboja, i dolina Usore oko Ušća. Zato je naselje koje je zasnovano i smješteno na ivici visije, neposredno iznad ravnice, srednjovijekovni čovjek slovenskog jezičkog osjećaja izuzetno dobro i tačno odredio imenom Pridol. Kada smo kod imena naselja i historijskih pisanih dokumenata o njemu, onda treba reći da ga spominje još jedan turski popis, sada sa početka 18. vijeka, odnosno iz 1711 godine. U ovom drugom, na turskom jeziku i grafiji, selo je popisano kao Pridil, pa je tako postao i današnji oblik Pridjel. Međutim time je imenu naselja oduzeta ona uvjerljivost izvorne jezične odrednice koja je, iz odnosa naselja i prostora data Pridolu u srednjem vijeku od njegovih utemeljivača. U periodu između dva rata udomaćen naziv je bio muslimanski Pridil. (na osnovu sastava stanovništva) Poslije 1945. god mjesto se naziva Pridjel broj II , a Pridjel Donji (srpsko stanovništvo) se naziva Pridjel broj I. Zakonom o izmjeni naziva mjesta u SR BiH, od 12 novembra 1981. godine, ustanovljavaju se zvanični nazivi Pridjel Donji i Pridjel Gornji.

 Stanovništvo 

 Sport 
U naselju postoji i NK Željezničar Pridjel Gornji koji je osnovan 1978. godine. Klub se takmiči u MFL Doboj.

 Reference 

 Vanjski linkovi 

 Zvanični sajt grada Doboja